cyanic-selkie/wikianc huggingface dataset:
Blackmore Vale
Blackmore Vale er en bred dal i England. Hoveddelen av den ligger i distriktet North Dorset, men den strekker seg også inn i South Somerset og det sørvestlige Wiltshire. Den er en del av dalen, engelsk vale, elven Stour renner gjennom. Den er en del av Dorsets geologi og en del av naturregion som er kjent som Blackmoor Vale and Vale of Wardour. Dalen avgrenses av kalkstensåsene Dorset Downs i sør og Cranborne Chase i øst, og av vannskillet mellom Stour og Yeodalen i nordvest. Stour renner inn i dalen ved Gillingham og ut igjen ved Blandford Forum.
Thomas Hardy brukte dalen som mønster for sin «De små meierienes dal», hvor blant annet handlingen i Tess of the D'urbervilles foregår. Han bodde selv i Sturminster Newton en del av sitt liv. Andre forfattere som har bodd i dalen er William Barnes (også i Sturminster Newton), Douglas Adams og Robert Boyle (begge i Stalbridge).
Området brukes for det meste til melkeproduksjon, som foregår på de mange små gårdene.
Noen av byene og landsbyene i dalen er:
Shaftesbury og Sherborne ligger rett utenfor dalen.
Adams County (Nord-Dakota)
Adams County er et fylke i den amerikanske delstaten Nord-Dakota. Det ligger i den sørvestlige delen av staten og grenser mot Hettinger County i nord, Grant County i nordøst, Sioux County i øst, Bowman County i vest og mot Slope County i nordvest. Det har også grense mot delstaten Sør-Dakota i sør.
Adams Countys totale areal er 2,561 km² hvorav 2 km² er vann. I 2000 hadde fylket 2,593 innbyggere, og administrasjonssenteret ligger i byen Hettinger. Fylket er oppkalt etter USAs sjette president, John Quincy Adams.
Adams County ble opprettet 17. april 1907 og fikk formell status (organisert) 24. april samme år.
Aperibé
Aperibé er en kommune i delstaten Rio de Janeiro i sørøstregionen av Brasil.
Simon Dyson
Simon Dyson (født 21. desember 1977) er en engelsk golfspiller på Europatouren.
Dysons karriere skjøt fart i 1999 da han tok annenplassen i det engelske amatørmesterskapet og vant det finske amatørmesterskapet. Samme år var han med på det britisk-irske laget i Walker Cup, før han ble profesjonell i september. I 2000 toppet han Order of Merit på Asiatouren etter å ha vunnet tre turneringer, og ble også kåret til Rookie of the Year. Dette året spilte han også noen få turneringer på Europatouren.
Siden 2001 har Dyson hovedsakelig spilt på Europatouren, og har vært blant de 100 beste på tourens Order of Merit fire ganger. I mars 2006 vant han sin første tittel på Europatouren, i Enjoy Jakarta HSBC Indonesia Open, og fulgte dette opp med en seier i KLM Open etter omspill.
Kleopatra av Makedonia
Kleopatra av Makedonia (gresk: Κλεοπάτρα) ca. 356–308 f.Kr.), var den eneste helsøster av den makedonske kongen Aleksander den store og datter av kong Filip II av Makedonia og hans fjerde hustru Olympias. Hennes andre søsken inkluderte halvsøstrene Thessalonike og Kynane, og halvbroren Filip III Arrhidaios. Hun spilte en viktig rolle under diadokenes kriger.
Gift med onkelen
Kleopatra vokste opp i omsorgen av sin mor i Pella som en normal prinsesse. I 338 f.Kr. ble hun igjen i Pella med sin far mens moren Olympias flyktet i landflyktighet i Epirus med sin molossiske bror Aleksander I av Epirus, og onkel av Kleopatra, og samtidig ble Kleopatras bror Aleksander kortvarig forvist til Illyria. Ikke lenge etter mente Filip at han hadde klart alliert seg med Aleksander I ved å tilby ham sin datter i ekteskap. Et stort bryllup ble feiret mellom Kleopatra og hennes onkel Aleksander i 336 f.Kr. Det var under bryllupsfeiringen, som skjedde i storslått stil i Aigai, hovedstaden i Makedonia, at Filip ble myrdet. Mens kongen gikk ubeskyttet inn i byens teater, ble han stukket ned av Pausanias av Orestis, en av hans syv livvakter. Han ble forfulgt av tre av de andre livvaktene som slo ham i hjel.
Rett etter at faren var myrdet, dro de to nygifte fra Makedonia og til Epirus. Hennes to første barn var tvillingene, Neoptolemos II av Epirus og Kadmeia. Ekteparet opprettholdet vennlige relasjoner til kongeriket Makedonia hvor hennes bror Aleksander ble den neste kongen. Å forlate Pella betydde ikke å forlate familien da det synes som om Aleksander og Kleopatra hadde nær kontakt mens han var på sine erobringskriger i øst. I 332 f.Kr. sendte Aleksander krigsbytte hjem til både sin mor og søster, foruten også til sine nære venner.
Regent av Epirus
I 334 f.Kr., samme år som hennes bror Aleksander dro over til Anatolia for å begynne erobringen av Perserriket, krysset Kleopatras ektemann Adriaterhavet til Den italienske halvøya for å krige mot ulike italiske stammer, lukanere (Lukania) og bruttiere (Calabria), på vegne av de greske kolonien Taras. Kleopatra fungerte som regent av Epirus i sin manns fravær. Hun var involvert som mottaker og avsender av offisielle skipslaster av korn i løpet av utstrakt kornmangel i tiden rundt 334 f.Kr. I henhold til en inskripsjon fra Kyrene i Libya mottok hun 50 000 medimni med korn og utskipet overskuddet til Korint og Lefkada.
Aleksander I av Epirus erobret Heraklea Lukania, deretter Sipontum, og erobret Consentia og Terin, men ble deretter drept i et slag i 331 f.Kr. og etterlot sin sønn Neoptolemos II, altfor ung for å overta tronen, som sin arving. Hans lik ble overført til Epirus og unge hustru Kleopatra. En ambassadør fra Athen kom for å avlevere byens kondolanser.
Kleopatra styrte Epirus i mellomtiden, og det var skikken der at familiens kvinnelige overhode overtok ledelsen av familien ved ektemannens død og sønnen var for ung, i motsetningen til andre steder i antikkens Hellas. Mer overraskende er det at ikke bare hadde den politiske makt, men også synes å fungere som det religiøse overhodet av folket i Molossia (Epirus). Hennes navn opptrer på en liste av theorodokoi («de som ønsket hellige sendebud velkommen») i den nyopprettede epirotiske forbund. Kleopatra var betydningsfull ved å være den eneste kvinnen på denne listen. Hennes posisjon som theorodokoi gjorde det mulig for henne å ha politisk innflytelse på hva som enn skjedde i resten av Hellas.
Diadokene
Siden rundt 330 f.Kr. bodde Olympias ved hennes datters hoffet i Epirus. Begge var fiender av Antipatros, en makedonsk hærfører som Alexander den store hadde plassert som regent i Makedonia og Hellas. Forholdet mellom dronningmoren og Antipatros var svært anstrengt, men det synes som heller ikke Kleopatra og moren kom godt overens. Da Kleopatra i 325 f.Kr. flyttet med sin barn til Pella i Makedonia, overtok hennes mor kontrollen over Epirus da Kleopatra oppholdt seg som gjester hos Antipatros til tross for deres anstrengte forhold.
Etter at hennes bror var død, var Kleopatra ettertraktet av flere av Aleksanders hærførere som ønsket å gifte seg med henne for således å styrke deres innflytelse i Makedonia ved å være forbundet til Aleksanders søster. Leonnatos, en av diadokene (etterfølgerne), er den første som er nevnt som krevde hennes hånd i ekteskap, og han hevdet overfor Eumenes at han hadde mottatt et ekteskapsløfte fra henne. Det er mulig det er riktig. Hun kjente ham fra tiden da de begge tilbrakte ungdomsårene kong Filips palass. Hun skal ha skrevet til ham at om han kom til Pella ville hun gifte seg med ham. Etter Aleksanders død var han blitt satrap av Frygia ved Hellespont. Men Leonnatos døde i kamp i Lamia allerede i 322 f.Kr.
Fangenskap og død
I 308 f.Kr. besøkte Ptolemaios I Soter Egeerhavet med sin flåte. Hun kjente ham godt fra barndommen, forsøkte å flykte til ham, men ble tatt til fange og fraktet tilbake til Sardis hvor hun ble myrdet. Det skjedde tilsynelatende på ordre av Antigonos, selv om han offentlig henrettet hennes mordere og deretter ga en henne storstilt begravelse i hennes ære. Hun representerte åpenbart for mye makt til å kunne fortsette å leve.
Ækte
Ækte er et musikkalbum med K.M. Myrland, utgitt i 1981.
Anna Maria Mozart
Anna Maria Mozart (født Pertl 25. desember 1720 i Sankt Gilgen ved Wolfgangsee, død 3. juli 1778 i Paris) var mor til komponisten Wolfgang Amadeus Mozart.
Hun ble i 1747 gift med komponisten Leopold Mozart i domkirken i Salzburg. Hun gav ham syv barn, hvorav kun to nådde voksen alder: Maria Anna Mozart (1751–1829) og Wolfgang Amadeus Mozart (1756–1791).
Hettinger County
Hettinger County er et fylke i den amerikanske delstaten Nord-Dakota. Det ligger i den sørvestlige delen av staten og grenser mot Stark County i nord, Grant County i øst, Adams County i sør og mot Slope County i vest.
Vinternatt i Longyear
Vinternatt i Longyear er et musikkalbum med K.M. Myrland, utgitt i 1982.
Ritchie Blackmore
Richard Hugh Blackmore (født 14. april 1945) er en britisk gitarist, kjent for sin tid som gitarist i hard rock-bandet Deep Purple fra 1968 til 1975 og i tiden mellom 1984 og 1993. Blackmore startet bandet Rainbow etter at han forlot Deep Purple. Han er også kjent for sin helt spesielle klang på gitaren som har gjort ham til en av musikkhistoriens mest innflytelsesrike gitarister. Han ble i 2011 rangert som nummer 55 på «Rolling Stones liste over 100 største gitarister gjennom tidene».
Oppvekst og tidlig karriere
Han ble født i Weston-super-Mare og flyttet til Heston, Middlesex, da han var to år. Faren kjøpte den første gitaren til ham da han var rundt ti år i 1955, og Ritchie tok deretter klassisk gitarundervisning. Senere i karrieren tok han i bruk denne kunnskapen med elektrisk gitar, noe som ble ansett som innovativt på 1970-tallet.
Musiker
På 1960-tallet var han med i flere band: Heinz & Wild Boys, Screaming Lord Sutch, The Outlaws, Glenda Collins, BOZ og Three Musketeers, i tillegg til at han var en ofte benyttet studiomusiker. Han oppholdt seg en del av denne tiden i Hamburg før han var med på å starte Deep Purple i 1968. Purple var i utgangspunktet sterkt påvirket av Vanilla Fudge, men fant fort fram til en særegen stil som skulle ha dramatisk effekt på musikkverdenen.
Gjenforening med Purple
Etter å ha stor suksess med Rainbow på slutten av 1970-tallet, oppløste han bandet i 1984 og ble med på gjenforeningen av Deep Purple som fikk stor suksess med albumet Perfect Strangers. En av Ritchie Blackmores siste konserter med Deep Purple er utgitt på DVD, et opptak av en konsert i Birmingham i 1993. Her er Blackmores lunefullhet dokumentert på film, men til tross for dette leverer han et gitarspill som kan klassifiseres som noe av hard-rockens mest identitetsrike og fantasifulle.
Saint-Étienne-du-Rouvray
Saint-Étienne-du-Rouvray er en kommune i departementet Seine-Maritime i regionen Normandie nord i Frankrike.
Ritchie Blackmore
Blackmore's Night
Hans nåværende prosjekt er ganske annerledes fra det han tidligere er kjent for. Dette prosjektet, hvor han har med sin kone, Candice Night, er den renessanseinspirerte gruppen Blackmore's Night. De hadde per 2021 utgitt elleve studioalbum og har stor suksess med sine renessanse-konserter rundt omkring i Europa.
Saint-Étienne-du-Rouvray
Geografi
Saint-Étienne-du-Rouvray er en stor forstad med lett industri og en del skog beliggende ved bredden av Seine, rundt 6 km sør for Rouen. Kommunen betjenes av trikken i Rouen.
Befolkningsutvikling
Antall innbyggere i kommunen Saint-Étienne-du-Rouvray
Ritchie Blackmore
«Legenden» om Blackmore
I 1971 deltok Blackmore i et side-prosjekt kalt The Green Bullfrog samtidig som han var medlem av Purple. Blackmore regnes som en av de mest sære musikerne i bransjen og har mange meninger som ikke deles av alle.
Konflikter
«Personlige uenigheter» har i mange tilfeller vært årsaken til oppløsning av band og utskiftninger av personell i de bandene Blackmore har spilt i. Mest kjent er konflikten i Deep Purple mellom Blackmore og Deep Purple-vokalist Ian Gillan, hvor Gillan har sluttet på grunn av Blackmore eller blitt sparket av Blackmore minst tre ganger. Gillan har i et intervju gått så langt som å hevde at «Ritchie forvandlet seg til en merkelig fyr og alt var bare svarte skyer, men så sluttet han (Blackmore), og det var som om solen begynte å skinne igjen». I det samme intervjuet sier han at han «ikke kommer til å snakke mer med det rasshølet».
Privatliv
Blackmore giftet seg i 1964 med Margit Volkmar (f. 1945) fra Tyskland. De bodde i Hamburg på slutten av 1960-tallet. Sønnen Jürgen (f. 1964) spiller gitar i Rainbow-tributebandet Over the Rainbow. Etter at de ble skilt giftet Blackmore seg på nytt i september 1969 med Bärbel, en tysk tidligere danser, men de ble skilt tidlig på 1970-tallet. Med bakgrunn i disse to ekteskapene og opphold i Tyskland snakker Blackmore flytende tysk. På grunn av skattemessige forhold flyttet han til USA i 1974. I starten bodde han i Oxnard i California sammen med den amerikanske operasangeren Shoshana (Judith Feinstein) i omtrent ett år. I 1978 møtte han Amy Rothman, og han flyttet til Connecticut. Han giftet seg med Rothman 16. mai 1981, men de skilte seg i 1983. Kort tid etter inngikk han et forhold med Tammi Williams som han møtte tidlig i 1984 i Chattanooga i Tennessee, hvor hun jobbet som hotellansatt. 1984 var også det året han kjøpte sin første bil, fordi han i en alder av 39 hadde lært å kjøre bil.
Blackmore og den daværende fashion-modellen Candice Night flyttet sammen i 1991. Etter en nesten 15 år lang forlovelsestid, giftet paret seg i oktober 2008. Datteren Autumn Esmerelda Blackmore ble født 27. mai 2010. Deres andre barn, Rory Dartanyan Blackmore, ble født 7. februar 2012.
Blackmore har en CD-samling med renessanse-musikk på omtrent 2000 album.
Basjkirsk
Basjkirsk (basjkirsk  ) er et tyrkisk språk som tales av ca. 1,2 mill. mennesker i den russiske republikken Basjkortostan, mellom Volga og Ural.
Språket har vært skriftspråk siden 1920-tallet, og skrives med det kyrilliske alfabetet.
Kamiesberge
Kamiesberge (khoikhoi; Th'amies = «virvar») er en fjellkjede bestående av granittkopjer (inselberg) eller såkalte bornhardts som ligger i uorden spredt over sandslettene og sentrert rundt Kamieskroon i Namaqualand i Sør-Afrika. I utseende ligner området svært mye på Matobo i Zimbabwe. Fjellkjeden strekker seg fra Garies i sør til Springbok i nord og danner et platå mellom Sandveld i Cape West Coast og Bushmanland i øst. Regionen ble bosatt av khoikhoi-folket, som var nomadiske gjetere.
Bygningene i Kamieskroon ble flyttet fra et tidligere sted kjent som Bowesdorp, oppkalt etter landsbyens lege. Bratte granittfjell og mangel på vann hindret utvikling, slik at landsbyen ble flyttet. Rester etter den tidligere landsbyen kan fortsatt ses i en steinete ravine ca. 8 km nord for Kamieskroon.
Kamiesberge har et mildt klima som blir gjort moderat av den kalde Benguelastrømmen. Vegetasjonen er som i resten av regionen Succulent Karoo med et stort antall endemiske arter. Kokerboom (Aloe dichotoma) og akasie (Acacia erioloba) er vanlige trær, i tillegg et stort antall busker fra slekten Euphorbia. Ceraria namaquensis, Euclea tomentosa, Rhus undulata, Ozoroa dispar og Tylecodon paniculatus finnes også i dette området.
I ørkenområder er det uvanlig at regn er relativt forutsigbart, men frost er sjelden. Regn kommer ofte med dugg og tåke. Bergwinds om vinteren kan føre til temperaturer opp i mot 40 °C. Etter en vinter med tilstrekkelig nedbør kommer våren med utbredt og spektakulær blomstring av arter i kurvplantefamilien og korsblomstfamilien som lå i dvale, samt flere arter i middagsblomstfamilien, maskeblomstfamilien, grasfamilien, liljefamilien og narsissfamilien. Området er regnet som en av 25 globale «biodiversitet hotspots» (biogeografiske områder med ekstra høy biodiversitet) og deler av det ble vernet i 1999 for å bevare et rikt dyreliv og fargerike villblomster.
Xubuntu
Xubuntu er en Linux-distro basert på Ubuntu som bruker Xfce som vindusbehandler i stedet for GNOME, som er standardskrivebord i Ubuntu.
Forskjell fra Ubuntu
Ubuntu bruker GNOME og GNOME-programmer. Xubuntu bruker Xfce vindusbehandleren som er mindre krevende og således bedre egnet for eldre PC-er. Med Xubuntu medfølger det primært GTK+ programmer som er laget for å bruke færre ressurser i forhold til tilsvarende GNOME programmer. Xubuntu har tilgang til de samme pakkebrønnene som Ubuntu, og kan derfor kjøre de fleste programmene derfra med bare små forskjeller i brukergrensesnittet.
Systemkrav
Xubuntu kan installeres fra én av to CD-er, "desktop" (grafisk installasjon) og "alternate" (tekstbasert installasjon). Den tekstbaserte versjonen krever minst 1,5GB ledig harddiskplass. Desktopversjonen krever 7,5 GB ledig harddiskplass, men anbefaler 20 GB ledig harddiskplass. "Desktop"-versjonen krever 512MB RAM, mens "alternate" bare krever 64MB RAM og har flere konfigurasjonsalternativer. Når Xubuntu er installert kan den fungere med 512MB RAM, men det anbefales å ha minst 1GB RAM. Prosessoren må også støtte Physical Address Extension (PAE).
Utgivelser
Alle store versjoner er planlagt å bli gitt ut to ganger i året i månedene april og oktober, men det kommer likevel små oppdateringer hver 6. måned. Hver 4. versjon får navnet LTS som står for Long Term Support; det vil si at LTS-versjonene blir støttet i 3 år etter utgivelse. De vanlige utgivelsene blir bare støttet i 9 måneder etter utgivelse.
Videreutviklinger
Distroer som er basert på Xubuntu:
Marko Marin
Marko Marin (født 13. mars 1989 i Bosanska Gradiška) er en tysk tidligere fotballspiller. Marin har spilt for flere andre klubber i sin karriere, blant annet de tyske klubbene Eintracht Frankfurt, Borussia Mönchengladbach og Werder Bremen.
Han ble tatt ut til Fotball-VM 2010 i Sør-Afrika. Marko Marin er opprinnelig av bosnisk herkomst, men skiftet til tysk pass som 20-åring.
Karriere
Den 28. april 2012 ble det klart at Marin meldte overgang fra Werder Bremen til Chelsea på en overgangssum verdt rundt 6 millioner pund. Marin scoret sitt første mål for Chelsea i en treningskamp mot Seattle Sounders.
Galleblomsterfluer (Trichopsomyia)
Galleblomsterfluer (slekten Trichopsomyia) er en gruppe av fluer som tilhører familien blomsterfluer (Syrphidae). Slekten omfatter ca. 30 kjente arter, en av dem forekommer i Norge. De er små, kullsvarte blomsterfluer med hårete øyne. Navnet galleblomsterflue brukes på norsk om de fleste artene i gruppen Pipizini.
Utseende
Små (6–8 mm), slanke, kullsvarte blomsterfluer. Fasettøynene er tydelig hårete og møtes i pannen hos hannene, men ikke hos hunnene. Antennene er forholdsvis korte, mest mørke, det tredje leddet ovalt. Ansiktet er flatt, matt og hårete, munnkanten ikke eller lite framskytende. Thorax er omtrent kvadratisk, nokså blank, med mørke hår. Bakkroppen er avlang med mørke, oppstående hår. Beina er slanke, for det meste svarte, men det kan være gule partier. Hos hannene er det innerste leddet på bakfoten påfallende stort. Vingene er slanke, ganske mørkt røykfargede hos de nordiske artene.
Levevis
Den arten som lever i Norge har larver som lever av sivsugere (Livia juncorum, familien Liviidae). Disse lager kvastlignende galler på siv. De voksne fluene flyr i juni-juli.
Utbredelse
Slekten forekommer mest i Holarktis, dessuten er den i Sør-Amerika.
Liste over årets kamp i Ring Magazine
Ring Magazine ble etablert i 1922 og siden 1945 har det kåret «fight of the year» («årets kamp»), basert på kriterier fastsatt av magasinets skribenter. Følgende er en liste over Ring Magazines «fights of the year»:
Olaf Olsen (politiker)
Olaf Olsen (født 17. april 1935 i Søldarfjørður) er en tidligere færøysk forretningsmann og politiker (Ff.).
Han begynte som skipper og utdannet seg så til ingeniør ved DTH. I 1969 ble han medeier sin første fisketråler, som han selv var skipper på de første to årene. Olsen var administrerende direktør ved fiskeredskapsfabrikanten Vónin i Fuglafjørður 1971–1989 og fiskebåtrederiet Beta på Saltangará 1977–1989 og 1994–2004, unntatt årene som minister. Olsen var styremedlem i Føroya Banki 1979–1989 og 1991–1993, medlem av Fiskivinnuráðið 1979–1980 og styreformann i ferskfiskauksjonen Fiskamarknaður Føroya fra 1993.
Olsen var innvalgt på Lagtinget fra Eysturoy 1980–1994. Han var fiskeri- og handelsminister i Pauli Ellefsens regjering 1981–1983 og industri-, helse- og handelsminister i Jógvan Sundsteins andre regjering 1989–1991.
Olaf Olsen var gift med Hanna Sundstein (1940–2020), søster av tidligere regjeringssjef Jógvan Sundstein. Begge familiene har vært knyttet til Brøðrasamkoman.
Olaf Olsen ble utnevnt til ridder av Dannebrogordenen i 1990.
Porsche 914
Utvikling
Mot slutten av 1960-tallet hadde både Volkswagen og Porsche et behov for nye modeller. Porsche var ute etter en erstatter for deres innstegsmodell 912, mens Volkswagen ville ha en ny coupé-modell som kunne erstatte Karmann Ghia. Samtidig ble det meste av Volkswagens utvikling styrt av Porsche, på grunn av en avtale som var inngått da Porsche ble stiftet, og Volkswagen måtte sette ut utviklingen av ytterligere én modell til Porsche for å fullføre sin del av avtalen. Ferdinand Piëch, som var utviklingssjef hos Porsche, fikk ansvaret for 914-prosjektet.
Den opprinnelige planen var å selge modellen med en firesylindret boksermotor under Volkswagen-navnet og med en sekssylindret boksermotor under Porsche-navnet, men i løpet av utviklingen kom Porsche til at det ville være risikabelt å selge en bil med samme karosseri under begge navn på det amerikanske markedet, og overbeviste Volkswagen om at begge utgaver måtte selges under Porsche-navnet i USA.
Prosjektet så ut til å være en vinn-vinn-situasjon. Den 1. mars 1968 ble den første 914-prototypen presentert, men da Volkswagens styreformann Heinz Nordhoff døde den 12. april samme år ble utviklingen straks mer komplisert. Etterfølgeren Kurt Lotz var ikke inne i Porsche-systemet slik Nordhoff hadde vært, og den muntlige avtalen mellom Volkswagen og Porsche falt straks sammen.
Etter Lotz' mening hadde Volkswagen alle rettigheter til prosjektet, og han hadde ingen planer om å dele det med Porsche med mindre de ville dele på utviklingskostnadene. Med denne avgjørelsen falt både prisbildet og markedsføringsplanene for 914 sammen allerede før produksjonen hadde startet. Som et resultat av dette ble plattformen adskillig dyrere, og 914/6-utgaven kostet marginalt mindre enn en 911T. Dette hadde en dramatisk effekt på salget, og 914/6 solgte svært dårlig. Til sammenlikning ble den mye billigere 914/4 Porsches mestselgende modell i løpet av produksjonen, og solgte mer enn 911 med mer enn 118 000 eksemplarer solgt over hele verden.
Designutvikling
Volkswagen-utgavene kom opprinnelig med en firesylindret, 1,7-liters boksermotor med 80 hestekrefter og bensininnsprøytning basert på Volkswagens luftkjølte variant. Porsches 914/6-variant var utstyrt med en sekssylindret, 2,0-liters boksermotor med 110 hestekrefter og forgasser, som var hentet fra 911T. Karmann produserte rullende chassis i egen fabrikk, og sendte dem så til Porsche hvor understell og sekssylindrede motorer ble montert for Porsche-utgavene, eller beholdt dem i sin egen fabrikk hvor Volkswagen-variantene ble montert. 914/6-utgavene var utstyrt med et hjuloppheng og bremser ikke ulikt 911, noe som gav bilen kjøreegenskaper og bremseeffekt som lå langt foran de firesylindrede Volkswagen-utgavene, samtidig som modellene hadde høyere motoreffekt. Et joint venture-selskap kalt Volkswagen of America håndterte eksporten til USA, hvor begge utgaver ble merket og solgt som Porsche. I Europa ble de firesylindrede utgavene solgt som Volkswagen-Porsche, gjennom Volkswagens forhandlernettverk.
Dårlig salg og økende kostnader fikk Porsche til å droppe 914/6-varianten fra 1972, etter en produksjon på 3 351 eksemplarer, og modellens plass i modellutvalget ble erstattet av en variant utstyrt med en ny 2,0-liters, firesylindret utgave av Volkswagens motor med 95 hestekrefter fra 1973 av. I 1974 ble Volkswagens 1,7-litersmotor erstattet av en variant på 1,8 liter, og samtidig ble Boschs nye Jetronic-system for bensininnsprøytning montert i amerikanske modeller for å oppnå de strenge utslippskravene. 914 ble tatt ut av produksjon i 1976, mens boksermotoren på 2,0 liter med fire sylindre ble brukt videre i 912E, som var Porsches innstegsmodell frem til introduksjonen av 924.
Erik Anker
Erik Anker (Erich Ancher) (født 14. september 1709 på Land, død 1. januar 1785) var en norsk handelsmann.
Han var av Anker (slekt), sønn av Bernt Ancher (1680–1724) som var sogneprest på Land (Oppland). Erik gikk først i lære hos onkel Peter Ancher (1682–1742) som hadde overtatt farfar Erik Olufsen Anker (1644–99) sin geskjeft som kjøpmann i Christiania. Erik ble også sendt utenlands til Amsterdam og London for å lære mer om trelast.
Anton Hauge
Anton Hauge (født 29. august 1933) er professor emeritus i fysiologi ved Universitetet i Oslo. Han er utdannet lege ved samme universitet og har arbeidet som forsker og lærer ved Fysiologisk institutt og ved San Francisco Medical Center, University of California. Han har også vært anestesilege ved Ullevål sykehus.
Hauge har fått Universitetets årspris på kr. 200 000,- for fremragende forskningsformidling i 1999 og H.M. Kongens gullmedalje i 1980 (sammen med Gunnar Nicolaysen) for sin forskning i sirkulasjons- og respirasjonsfysiologi. Han fikk Astraprisen for sitt arbeid med å initiere forskningssamarbeid mellom fysiologer og anestesileger i 1970-årene.
Hauges forskning omfatter mange temaer: forandringer i blodkoagulasjon ved infeksjoner, hjertemuskulaturens metabolisme under forhold med varierende oksygentilførsel, reguleringsmekanismer i lungesirkulasjonen, de perifere kjemoreceptorers tilpasning til lavt oksygentrykk (samarbeid med professor Gnaiger i Innsbruck) o.a.
Fann æ
Fann æ er et musikkalbum med K.M. Myrland, utgitt i 1983.
Nick Dompierre
Nick Dompierre (født 29. juli 1986) er en profesjonell skater som står goofy.
Sponsor
Nick er sponset av Real, Spitfire, Thunder, Volcom, Solstice Skateshop, No Problemo, Adio, Roughneck Hardware, and Red Bull.
Industriell design (NTNU)
Industriell design er et femårig masterprogram (tidligere sivilingeniør) og toårig internasjonalt masterstudium ved Norges teknisk-naturvitenskapelige universitet (NTNU). Studiene gir en bred plattform å stå på både innenfor design – her industriell design, men også innenfor ingeniørvitenskap.
Frank Lewis
Lewis ble olympisk mester i bryting under Sommer-OL 1936 i Berlin. Han vant vektklassen, weltervekt opp til 72,0 kg i fristil, foran Ture Andersson fra Sverige og Joseph Schleimer fra Canada.
Industriell design (NTNU)
Sentrale fag
Typiske realfag som matematikk, fysikk og fasthetslære er også viktige her.
Mer om studiet
Institutt for produktdesign ble opprettet i 1994 for å utvikle studiet Industriell design (tidligere Teknisk design) og bygge opp en forskningsbasert designundervisning på høyt internasjonalt nivå. Industriell design er et studium som blir undervist ved Institutt for design, Fakultet for arkitektur og design ved NTNU.
Studiet kombinerer kunnskaper, innsikt og arbeidsmetoder innen både design og teknologi. Årlig uteksamineres det 15-25 studenter med mastergrad i industriell design. Typiske arbeisoppgaver er produktdesign og produktutvikling, strategisk design / marketing, interaksjonsdesign og prosjektledelse.
Hvert årskull disponerer egen tegnesal og studentene har tilgang på et bemannet verksted til modell- og prototypebygging. En godt utstyrt datalsal med programvare for 2D- og 3D-modellering, brukbarhetslab samt prosjektrom er tilgjengelig for studentene gjennom studiet.
Studentforeninger
Linjeforeningen ved studiet heter Leonardo, og organiserer sosiale og sportslige aktiviteter ved siden av studiet. Prosjekt iD er en interesseorganisasjon som søker å skape blest og forståelse omkring design og bruken av det. Begge organisasjonene er studentdrevet.
Armação dos Búzios
Armação dos Búzios er en kommune og halvøy i delstaten Rio de Janeiro i sørøstregionen av Brasil.
Stryknintrefamilien
Stryknintrefamilien (Strychnaceae) er en tidligere anerkjent plantefamilie, som idag anses som en underfamilie i den store familien Loganiaceae. Denne overordnede familien er på sin side sannsynligvis en klade i ordenen Gentianales.
Stryknintre-underfamilien omfatter ca. 250 arter fordelt på fire planteslekter. De fleste artene er giftige, særlig arter i slekten Strychnos som inneholder stryknin.
Kulturhistorie
I kinesisk medisin ble noen arter benyttet mot Ascaris lumbricoides, ved forgiftninger og ved visse fødselsskader.
På 1600-tallet bragte spanske jesuitter frø fra en av artene til Europa. Den arten det da dreide seg om, var Strychnos ignatia, oppkalt etter Ignatius av Loyola, grunnlegger av jesuittordfenen.
I Europa ble plantens innhold snart benyttet i folkemedisinen mot magesmerter, kramper, lever-, milt- og tarm-sykdommer.
Costa del Sol
Costa del Sol er en region som utgjør kystbyer og småsamfunn i den vestlige delen av Málaga-provinsen i det sørlige Spania, i den autonome regionen Andalucía. Navnet blir ofte oversatt til «Solkysten» på norsk språk. Tidligere besto kysten av små, rolige fiskerlandsbyer, men regionen ble totalt forandret i siste halvdel av det 20. århundre. Området er nå et verdensberømt turistområde med et nesten sammenhengende belte av bosettinger og turistområder langs hele kystlinjen.
Costa del Sol strekker seg vestover langs middelhavskysten fra Nerja forbi Málaga by til østenfor grensen til Cádiz-provinsen. Her finner vi byer som Torremolinos, Benalmádena, Fuengirola, Mijas, Marbella, San Pedro de Alcántara, Vélez-Málaga, Nerja, Torrox, Puerto Banús og Estepona.
Det har vært bosettinger i regionen fra bronsealderen, og området har vært under fremmed styre fra ulike kulturer som fønikerne, kartagenerne, romerne, vandalene, vestgoterne og maurerne, før Reconquista.
Området besto opprinnelig av fiskerlandsbyer, men ble oppdaget av turistnæringen på 1950-tallet og har siden vært et populært reisemål for utenlandske turister, ikke bare på grunn av sine strender, men turistkulturen generelt.
Området er sterkt urbanisert, med et bredt tettbygd belte langs kysten. Den arkitektoniske stilen er en blanding av små hvite hus og store høyhus – særlig på de typiske turiststedene.
Aleksander Hetland
Aleksander Rognerud Hetland (født 26. desember 1982) er en norsk tidligere svømmer som representerte Bærumsvømmerne. Han ble europamester i 2009 og verdensmester i 2012, og hadde sin styrke i medleyøvelsene.
Under kortbane-VM i 2004 tok Hetland 4.-plass på 100 meter medley, og satte samtidig ny norsk rekord med tiden 54,44.
Under kortbane-EM i Debrecen, Ungarn i 2007 tok Hetland 2.-plass på 50 meter bryst med tiden 26,95, og satte ny nordisk og norsk rekord i forsøket med tiden 26,95. Denne tiden forbedret han senere til 26,64 da han tok nok en sølv medalje under kortbane-EM i Rijeka, Kroatia i 2008.
Under kortbane-EM i Istanbul, Tyrkia i 2009 svømte Hetland inn til gull på 50 meter bryst. Med tiden 26,19 satte han også ny norsk rekord og nordisk rekord. I perioden 1998-2001 var han elev ved Norges Toppidrettsgymnas i Bærum.
TV-opptredener
Hetland vant Mesternes Mester i 2015.
I 2019 deltok Hetland i Skal vi danse og vant dansekonkurransen på TV2 sammen med proffdanser Nadya Khamitskaya Andersen.
Høsten 2022 var han igjen å se på parketten i Skal vi danse: All Stars. Denne gangen danset han med proffdanser Helene Spilling, og kom til semifinalen.
Kuleblomslekta
Slekta ble tidligere regnet til en egen familie, kuleblomfamilien (Globulariaceae), sammen med Poskea fra Afrikas horn. I nyere systematikk er kuleblomfamilien inkludert i den utvidede kjempefamilien (Plantaginaceae).
Globularia er for det meste flerårige urter, men det er også noen dvergbusker i slekta. Bladene er spredte og helrandete. De små blomstene har to lepper og sitter i tette, runde hoder omgitt av et svøp av høyblad. Slekta er utbredt i Europa, Nord-Afrika, Sørvest-Asia og Makaronesia. Ingen av artene finnes i Norge, men kuleblom (Globularia vulgaris) vokser på de svenske øyene Öland og Gotland.
Kommer nå (2007-album)
Kommer nå er et samlealbum med Stein Ove Berg, utgitt i 2007.
Lagtingets utenrikskomité
Lagtingets utenrikskomité (færøysk: Uttanlandsnevndin) er den fagkomiteen som behandler utenriks-, utenrikshandels- og forsvarssaker på Lagtinget på Færøyene. Utenrikskomiteen ble opprettet ut fra Markedskomiteen i 1995.
Medlemmer
Medlemmer siden 2015:
Medlemmer i perioden 2011–2015:
Attis
Attis (gresk: Ἄττις) eller Atys i gresk mytologi er en frygisk helt som forbindes med Adonis og den mesopotamiske Tammuz. Han var guddom for fødsel-død-gjenfødsel, og var både sønnen og elskeren til modergudinnen Kybele. Han var også hennes sjefsevnukk og fører av hennes løvedrevne vogn.
Grekerne overtok den asiatiske gudinnen Kybele, og i mytologien beskrives hennes kjærlighetsforhold til Attis. I en fortelling blir det beskrevet hvordan Attis kastrerer seg selv og forblør under et pinjetre for til slutt selv å forvandles til et eviggrønt pinjetre.
Attis ble feiret med en stor vårfest omkring temaet sorg og gjenfødsel.
Arraial do Cabo
Arraial do Cabo er en kommune i delstaten Rio de Janeiro i sørøstregionen av Brasil.
Carraramarmor
Carraramarmor er en av verdens mest kjente typer av bergarten marmor. Mineralene i carraramarmor er blant de mest kjente stedegne mineraler fra Italia. Noe som karakteriserer dem, er den harmoniske utformingen av krystallene i den, og deres transparens og skarphet.
Ordet og stedsnavnet carrare kommer fra det førromerske, keltiske eller liguriske, elementet kar («stein»), via latinske carrariæ i betydningen «steinbrudd». . Det er ca. 150 marmorsteinbrudd i Carraraområdet.
Bergindustrihistorie i Carrara
Den kommer fra steinbruddene rundt byen Carrara i Italia, nord i regionen Toscana. Marmorsteinbruddene befinner seg i de apuanske alper, hovedsakelig i fire daler (Valle di Torrano, Valle di Misseglia, Valle di Bettizano, Valle di Colonnata) rundt om Carrara. De fleste av dem ligger på ca. 1000 moh. De eldste av gruvene har opprinnelse tilbake til ca. 200 f.Kr..
Marmor herfra var etterspurt i det gamle Romerriket. I den romerske keisertiden var carraramarmor etterspurt for representative offentlige byggverk. Senere har skulptører over hele verden benyttet denne marmoren. Blant dem kan nevnes Michelangelo, Bernini, Pisano, Donatello og Canova.
Carraramarmor ble også benyttet til Il Duomo i Firenze, Det skjeve tårn i Pisa, Peterskirken i Roma, i de tidligere World Trade Center i New York, i mange kasinoer i Las Vegas og i utallige kirker og katedraler.
Carraramarmor i Norge
Det nye operabygget i Oslo ble i 2007 kledt med plater av hvit carraramarmor. Den reine marmoren begynte allerede samme sommer og høst å gulne og «ruste», antakelig på grunn av kjemikaliene i festemiddelet.
Berge Østenstad
Berge Østenstad (født Berge Christiansen), (født 15. september 1964) er en norsk sjakkspiller. Han ble i 2003 – som den sjette norske gjennom tidene – utnevnt til Stormester i sjakk (GM). Med åtte seire er han den spilleren som har blitt norgesmester (vunnet eliteklassen) flest ganger. Seirene var i 1984, 1990, 1994, 1997, 1999, 2003, 2004 og 2011.
Østenstads høyeste FIDE-rating er 2506, oppnådd i oktober 2004, og rating per april 2009 er 2482.
Østenstad spiller for Asker sjakklubb.
Both Sides Now (sang)
«Both Sides Now» er en kanadisk sang med melodi og tekst av Joni Mitchell.
Det er én av Mitchells mest kjente sanger (med «Big Yellow Taxi», «Woodstock» og «A Case of You»). Den ble skrevet i april 1967 og var inspirert av et avsnitt fra Henderson The Rain King av Saul Bellow.
Hennes innspilling var først med på albumet Clouds fra 1969 og ble også utgitt på singlen Elektra Records WK-45639. Produsent var Mark Abramson.
Mitchell gjeninnspilte sangen i jazzstil. Den fantes på albumet med samme navn, utgitt i 2000.
Judy Collins gjorde den første kommersielt utgitte innspillingen i 1967.
Fairport Convention spilte inn sangen som demo i 1967. Bandets innspilling ble ikke tilgjengelig før i 2000, da den fantes på The Guv'nor Vol 4 med Ashley Hutchings (En liveinnspilling med Judy Dyble fra 1981 var inkludert på Fairports album Moat on the Ledge).
Rolling Stone rangerte sangen på en 170.-plass på listen over The 500 Greatest Songs of All Time.
Coverversjoner
Hancocks versjon ble nominert for en Grammy Award for Best Instrumental Jazz Solo i 2008. Albumet vant en Grammy for Album of the Year i 2008.
Norske versjoner
Stein Ove Berg har skrevet en norsk tekst. På norsk bærer den tittelen «Skyer». Berg har spilt inn sangen på LP-platen La dette bli min sang (EMI 7C 062-37333) i 1976.
Johannes Gjerdåker har skrevet en nynorsk tekst. På nynorsk bærer den tittelen «Båe sider». En versjon med Herborg Kråkevik ble utgitt på EP/CD-platen Songen om mitt liv (Universal 015 229-2) i 2001.
Fremføringer
Tori Amos fremførte den på flere konserter.
I filmer
«Both Sides Now» ble fremført i filmen Love Actually (2003).
Den ble en mindre slager i Storbritannia og Canada med det irske bandet Clannad i duett med den britiske sangeren Paul Young. Den ble spilt i filmen Switch. Det var den neste listeplasseringen for Clannad på Canadian RPM 100 Singles Chart.
Gyanendra av Nepal
Gyanendra er sønnesønn av kong Tribhuvan, sønn av kong Mahendra (som var prins da Gyanendra blei født), yngre bror av kong Birendra, og onkel til Dipendra som formelt blei erklært som konge mens han lå i koma før han døde i 2001. Hans eldste sønn er den beryktede kronprins Paras.
Monarkiet i Nepal er nå avskaffet. 2. juni 2008 kunngjorde kongen at han vil forlate tronen på fredelig vis, og at han akter å leve resten av livet som vanlig borger i Nepal.
Barnekongen
Gyanendra blei utnevnt til konge første gang som et resultat av en politisk intrige den 6. november 1950, da han var 3 år gammal. I den siste, avgjørende maktkampen mellom kongehuset og statsministeren fra det herskende Rana-dynastiet, som i lang tid hadde hatt den virkelige makta i Nepal, dro Gyanendras bestefar, kong Tribhuvan, i eksil til India. Rana-familiens siste statsminister, Mohan Shamsher Jang Bahadur Rana, innsatte den lille prinsen på tronen isteden. To måneder etter hadde Rana-familien mista all makt. I 1951 kom Tribhuvan hjem og blei gjeninnsatt, og 8. januar 1951 blei lille Gyanendra avsatt. I Shah-dynastiets offisielle historie reknes dette intermessoet som en intrige fra Rana-familien, og Tribhuvan betraktes som den rettmessige kongen også i denne tremånedersperioden.
Prins Gyanendra
Gyanendra var den yngste av kong Mahendras tre sønner. Han blei derfor ikke oppdratt ut fra den forutsettinga at han noen gang skulle bli konge. Han var likevel fra han var meget ung svært bevisst om at han var adelig og tilhørte kongefamilien. En anekdote fra hans barndom forteller at han en gang blei bedt om å overrekke en blomst til Indias daværende statsoverhode, Nehru.
- Det vil jeg ikke, svarte lille Gyanendra. Jeg står høyere enn ham.
Som prins uten mulighet til å bli konge, blei Gyanendra i voksen alder angivelig innblanda i tvilsomme eiendomstransaksjoner og andre lysskye affærer, der hans status som medlem av kongehuset hindra etterforskning. Han var bl.a. mistenkt for å være i kontakt med folk som smuglet antikviteter og narkotika. Han blei meget rik, og eide bl.a. et hotell i Katmandu, en sigarettfabrikk og en teplantasje i det østlige Nepal.
Under Panchayat-diktaturet blei det hevda at han sto sentralt i valgfusk som sikra flertall for monarkiet i folkeavstemninga i 1980. Han og hans bror Prins Dipendra blei også nevnt i forbindelse med minst et politisk mord, og et mordforsøk på en kjent journalist. Noen kommentatorer hevda at han var den mest intelligente, men også den mest kyniske og skruppelløse av Mahendras tre sønner.
Prins Gyanendra gifta seg med (nåværende dronning) Komal Rajya Laxmi Devi Shah 1. mai 1970. De har to barn: (nåværende kronprins) Paras Bir Bikram Shah Dev (født 30. desember 1971) og prinsesse Prerana Rajya Laxmi Devi (født 1. mars 1978). Alt som prins gjorde ryktet hans at han blei svært upopulær.
Gyanendra blir konge etter Birendra
Da han blei konge for andre gang etter sin bror Birendra, sto både den unge kronprins Dipendra og hans lillebror foran ham i arverekka. Mindre enn noen gang venta folk at Gyanendra kunne komme tilbake. Men 1. juni 2001 ble kong Birendra og hele hans nærmeste familie, inklusive de to prinsene som sto foran Gyanendra i arverekka, drept i et mystisk blodbad på slottet i Katmandu.
Angivelig var den skyldige kronprins Dipendra, som i et anfall av rus og kjærlighetssorg slakta sin far kongen, sin mor og sju andre nære slektninger. Til slutt skjøt han seg sjøl. Dette var den offisielle forklaringa på hvordan drapene skjedde, Dipendra overlevde i bare i tre dager i bevisstløs tilstand, og rakk såvidt å bli erklært som konge før han også døde. Dermed var Gyanendra helt overraskende konge fra 4. juni – en mulighet ingen hadde trodd på fem dager før.
Mistanker om palassmassakren
Gyanendra var den eneste av de ledende kongelige som ikke var tilstede da massemordet skjedde. Hans kone var der, men blei såra og ikke drept. Hans sønn, prins Paras, var tilstede og overlevde uskadd.At Gyanendra alt på forhånd var så sterkt hata i Nepal, bidro til at svært mange mistenkte ham for å være den virkelig skyldige bak massakren.
Prins Paras var enda mer upopulær. Han var bl.a. kjent for flere trafikkdrap i fylla. I minst et tilfelle trodde mange at han hadde kjørt ned og drept en kjent sanger med vilje. Familien brukte sin innflytelse til å sørge for at han ikke blei tiltalt. Ei utbredt oppfatning var at Paras drepte 10 nære familiemedlemmer for å rydde veien for sin far og seg sjøl. Men dette er aldri bevist.
Uansett hva som er den sanne forklaringa, så har den sterke mistanken mot Gyanendra holdt seg blant et flertall av nepalere, og vært en politisk faktor mot ham hele tida siden. Etter at demokratiet blei gjeninnført våren 2006, har spørsmålet om ny granskning av palassmassakren blitt reist.
De første demonstrasjonene mot Gyanendra
Nyheten om at Dipendra var død og Gyanendra tok over tronen, førte til opptøyer i Katmandu. Denne mottakelsen skulle bli profetisk og foregripe de voksende problemene i Gyanendras regjeringstid.
Gyanendra trapper opp krigen
Maoistopprøret, som starta under kong Birendra i 1996, krevde relativt få menneskeliv i de 5 åra fram til 2001. En grunn var at Birendra ifølge grunnlova var øverste sjef for hæren, og sto imot press fra kretser som ønska å sette inn hæren mot opprørerne. Gyanendras periode som konge blei innleda av noen måneders våpenhvile og forhandlinger mellom opprørerne og regjeringa. Deretter blei hæren for første gang satt inn mot opprørerne. Mens de totale tapstalla var under 2 000 før Gyanendra kom på tronen, var de over 5 000 fra han tok over til 2003. På våren 2006 skal de ha nådd 13 000. (Dette har også ført til spekulasjoner om at grupper som ønska opptrapping av krigen var innblanda i palassmassakren som brakte Gyanendra til makta.)
Til tross for at hæren fikk store forsyninger fra utlandet og forsøkte å ta offensiven, forverra den militære situasjonen for regjeringa seg kraftig under Gyanendra.
Gyanendra trapper ned demokratiet
Gyanendra støtta statsminister Deuba da han høsten 2001 innførte pressesensur og unntakstilstand. Overgrepene mot sivilbefolkninga blei raskt verre. Amnesty og andre anklaga hæren for omfattende voldtekter og annen bruk av tortur. Nepal har mottatt tvilsomme utmerkelser som førsteplass i verden på lista over stater med flest forsvinninger.
Gyanendra støtta også stadig flere innskrenkinger i demokratiet. Våren 2000 godkjente han at Deuba oppheva det lokale demokratiet og satte statsfunksjonærer til å styre kommunene, og Debuas oppløsning a parlamentet i mai samme år. Da Deuba ba ham om å utsette parlamentsvalg på ubestemt tid høsten 2002, sparka Gyanendra isteden statsministeren og tok hele makta sjøl. Dette var i praksis den første fasen i det statskuppet han sluttførte litt over to år etterpå.
I første omgang regjerte han som hans far og bestefar gjorde på 1950-tallet, ved å innsette svake statsministre som ikke hadde folkelig eller parlamentarisk støtte, og derfor var avhengige av ham. Når de var upopulære og politisk utbrukt, bytta han dem ut. Mange trodde nå at Gyanendra egentlig ønska å skape et kongelige diktatur, etter mønster av det som fantes mellom 1960 og 1990.
Gyanendras statskupp i 2005
På høsten 2004 var det klart at Gyanendra hadde vansker med å få til og med de statsministrene han sjøl innsatte inn til å gjøre som han ville. Han bestemte seg for å ta all makt sjøl. 1. februar 2005 gjorde han statskupp og avsatte statsminister Deuba, som han sjøl hadde innsatt i 2004.
Nukleosyntese
Nukleosyntese er prosessen som skaper nye atomkjerner (atomer) av eksisterende atomkjerner og subatomære partikler. Nukleonene består av kvarker som bindes sammen av gluoner. De første nukleonene (protoner og nøytroner oppsto i forbindelse med Big Bang da temperaturen (energitettheten) var sunket til omkring 10 millioner grader. I løpet av de første tre minuttene ble de enkleste atomkjernene dannet, og etter Big Bang besto vanlig materie i universet av omtrent 24% helium, 76% hydrogen (etter vekt) og små mengder andre isotoper som Deuterium Helium-3 og Litium-7.
Gyanendra av Nepal
Gyanendras statskupp i 2005
Det er derfor feil når noen aviser skriver at Gyanendra avsatte den folkevalgte statsministeren Deuba. Gyanendra hadde innsatt ham, Gyanendra kasta ham nå tilside. Første gang han gjorde kupp mot Deuba var i oktober 2002. I 2001 var Deuba valgt av parlamentet, men han regjerte videre fra mai 2002 et halvt år etter at parlamentet var oppløst, og partiet som hadde valgt ham hadde ekskludert ham. Den Debua som Gyanendra til slutt fjerna i 2005, var altså en statsminister som hadde mista sin parlamentariske og politiske støtte alt tre år før.
Nukleosyntese
Nukleosyntese av lettere atomkjerner foregår vesentlig i stjerner ved kjernereaksjoner. Stjerner som er mer enn 4 ganger solens vekt vil etterhvert eksplodere som en supernova og produserer stadig tyngre atomer opp til jern. I den siste fasen, når kjernen imploderer oppstår intens stråling som kan produsere de aller tyngste kjernene. Disse atomene blir spredt når stjernen eksploderer og kan derfor inngå når nye stjerner og planetsystemer dannes.
Gyanendra av Nepal
Gyanendras statskupp i 2005
Fra 1. februar 2005 regjerte Gyanendra eneveldig. Han fungerte som statsleder uten å utpeke statsminister. Det gjorde også inntrykk at han tok inn i regjeringa flere berykta politikere fra det kongelige diktaturet før 1990, f.eks. Tulsi Giri som dro i eksil til utlandet før demokratiet blei innført i 1990.